55. ΑΠΟΦΑΣΙΣ ΝΟΜΙΣΜΑΤΙΚΗΣ ΕΠΙΤΡΟΠΗΣ Αριθ. 1395 της 22/22 Δεκ. 1965) (ΦΕΚ  Α΄ 239) Περί ρυθμίσεως του τρόπου διενεργείας αγοραπωλησιών χρυσών λιρών ή οιωνδήποτε ετέρων χρυσών νομισμάτων. Λαβούσα υπ’ όψιν: α)Τας διατάξεις των άρθρ. 2 και 3 του Α.Ν. 1015/1946 «περί συστάσεως και λειτουργίας της Νομισματικής Επιτροπής». β)Την διάταξιν του άρθρ. 2 παρ. 1 του Α.Ν. 1837 «περί λειτουργίας της Νομισματικής Επιτροπής». γ)Την από 25.1.1964, υπ’ αριθ. πρακτικού συνεδριάσεως 1310, απόφασίν της (Θέμα 1ον), «περί τρόπου διαθέσεως χρυσών λιρών υπό της Τραπέζης της Ελλάδος», απεφάσισε τα ακόλουθα: 1.Από της 23ης Δεκ. 1965 η παρ’ οιουδήποτε φυσικού ή νομικού προσώπου, κατοικούντος ή διαμένοντος εν Ελλάδι, αγορά ή η εφ’ οιαδήποτε αιτία απόκτησις, ή πώλησις, ή η εφ’ οιαδήποτε αιτία μεταβίβασις, η διάθεσις χρυσών λιρών ή οιουδήποτε χρυσού νομίσματος, η μεταβίβασις της κατοχής εφ’ οιαδήποτε αιτία, η μεσολάβησις ή η παροχή οιασδήποτε συνδρομής, ως και η ανάληψις υποχρεώσεως προς εκτέλεσιν τοιούτων πράξεων, αδιακρίτως αν ταύτα (χρυσαί λίραι κλπ.) ευρίσκονται εν Ελλάδι ή εκτός της Ελλάδος, επιτρέπεται  Σελ. 56,02(β) 356Α – 206 μόνον αν γίνωνται εις χρηματιστήν, ή υπό χρηματιστού, εγγράφως εξουσιοδοτημένου υπό της Τραπέζης της Ελλάδος, και ενεργούντος δια λογαριασμόν της, και δη, μόνον αν ενεργούνται εν τω δεδηλωμένω Γραφείω του Χρηματιστού, κατά τας ώρας της λειτουργίας του Χρηματιστηρίου και συμφώνως προς τους όρους και υπό τας διατυπώσεις της ανωτέρω υπ’ αριθ. πρακτικού 1310 αποφάσεως της Νομισματικής Επιτροπής (Θέμα 1ον) «περί τρόπου διαθέσεως χρυσών λιρών υπό της Τραπέζης της Ελλάδος», και τας εις εκτέλεσιν αυτής οδηγίας της Τραπέζης της Ελλάδος. 2.Κατ’ ακολουθίαν, απαγορεύεται οιαδήποτε σύμβασις ή πράξις περί των ανωτέρω αντικειμένων, άλλως γινομένη. 3.Είναι απεριορίστως ελευθέρα η υφ’ οιουδήποτε προσώπου πώλησις αντικειμένων περί ων ανωτέρω, ανωνύμως και χωρίς τήρησιν ουδεμιάς διατυπώσεως, εφ’ όσον γίνεται εις το Κεντρικόν Κατάστημα της Τραπέζης της Ελλάδος και εις Υποκαταστήματα ορζόμενα υπ’ αυτής, ή εις την Εθνικήν Τράπεζαν της Ελλάδος, την Εμπορικήν Τράπεζαν της Ελλάδος, την Ιονικήν – Λαϊκήν Τράπεζαν και την Τράπεζαν Εμπορικής Πίστεως, εις τα Κεντρικά των Καταστήματα και εις Υποκαταστήματα οριζόμενα υπ’ αυτών τη εγκρίσει της Νομισματικής Επιτροπής, ενεργούσας πάσας επ’ ονόματι της Τραπέζης της Ελλάδος, εφ’ όσον η πώλησις αφορά εις χρυσάς λίρας Αγγλίας ή χρυσά νομίσματα, μη αποκτηθέντα υπό του πωλητού εξ αγοράς παρά χρηματιστού κατά τα διατυπώσεις της εν αρχή υπ’ αριθ. 1310/1/25.1.64 αποφάσεως της Νομισματικής Επιτροπής. Αι κατά την παρούσαν παράγραφον πωλήσεις θα διενεργώνται εις τας τιμάς των υπό των χρηματιστών ενεργουμένων κατά τα εν παρ. 1 της παρούσης πράξεων. 4.Η Υπηρεσία Προστασίας Εθνικού Νομίσματος εντέλλεται όπως παρακολουθήση την πιστήν εφαρμογήν της παρούσης και δη, όπως, εν συνεργασία μετά των αρμοδίων δικαστικών αρχών, ασκήση δίωξιν κατά παντός συναλλασσομένου, είτε εν τω Χρηματιστηρίω Αθηνών είτε εκτός αυτού οπουδήποτε περί των άνω αντικειμένων, άλλως η ως ανωτέρω, ως και κατά των εφημερίδων ή των περιοδικών, άτινα, παρά την διάταξιν του άρθρ. 191 του Ποινικού Κώδικος, δημοσιεύουν ειδήσεις ή φήμας περί τοιούτων συναλλαγών. Η παρούσα δημοσιευθήτω εις την Εφημερίδα της Κυβερνήσεως (Τεύχος Α΄). 26.Β.α.55 Προστασία του Νομίσματος 